EkBass/fiwiki-20250220-pages-articles huggingface dataset:
Winha (moottorikelkka)

Winha oli suomalainen moottorikelkkamerkki, jota valmistettiin 1970- ja 1980-luvuilla. Winha-kelkkojen valmistuksen aloitti Wihuri-Yhtymän Teijon tehtaat Perniössä vuonna 1969. Valmistus siirtyi vuonna 1973 Rovaniemelle perustetulle uudelle yhtiölle Polar Metal Plast Oy:lle, joka meni konkurssiin vuonna 1978. Valmet siirsi tytäryhtiönsä Velsa Oy:n harjoittaman Lynx- merkkisten kelkkojensa valmistuksen Kurikasta Rovaniemelle Polar Metal Plastin entisiin tiloihin ja jatkoi siellä myös Winha-merkkisten kelkkojen valmistusta vuoteen 1984. Valmetin 1980-luvulla luoma Rovaniemen tuotantolaitos on ollut pohjana nykyiselle BRP Finland Oy:n moottorikelkka- ja mönkijätehtaalle Rovaniemellä. Winhoissa käytettiin muun muassa Kohler, MAG, Rotax ja Sachs -merkkisiä moottoreita. MAG -moottorit olivat Kohlerin Sveitsissä valmistettuja versioita. Ensimmäisissä Winha 500 -prototyypeissä oli Valmetin valmistama moottori. 70-luvun malleissa telamaton leveys pystyttiin usein päättelemään mallinumeron perusteella. Mikäli mallinumero alkoi 3:lla, telamatto oli 380 mm leveä. Mikäli mallinumero alkoi 5:llä, telamatto oli 500 mm leveä. Poikkeuksena on ainakin kaksitelainen Winha 80 ja Winha Grizzly, joka on käytännössä Aktiv Grizzly. Useat Winhan alkuvuosien mallit oli varustettu kahdella ajovalolla. Loppuaikojen Winha -mallit olivat usein teknisesti yhteneviä Lynx -moottorikelkkojen kanssa (esimerkiksi Winha 520 ja Lynx 520). Winha -nimellä on myyty myös muun muassa ruotsalaisen Aktiv -moottorikelkkatehtaan kokoamia Arctic-Catin malleja ja Aktivin omia malleja. 80 -luvun alussa markkinoille tulleita Lynx GL 3300, GL 3900 ja GLX -malleja valmistettiin lähes samanlaisina myös Winhan nimellä vuoteen 1983 asti. ==Katso myös== * Winha (moottoripyörä) ==Lähteet== ==Aiheesta muualla== * Teo Lehtimäki Oy:n moottorikelkkamainoskollaasi (loppupuolella mainos Winha Grizzlystä)] * Luokka:Moottorikelkat Luokka:Wihuri Luokka:Suomen teollisuushistoria
Tšerkessia

Tšerkessia on historiallis-maantieteellinen alue Kaukasiassa. Alueen nimi viittaa sen historiallisiin asukkaisiin tšerkesseihin, jotka ovat nykyisin vain pieni vähemmistö alueella; suurin osa muutti Turkkiin ja Lähi-itään 1800-luvun lopulla Venäjän kukistaessa alueen liikehdinnän. Nykyisin Tšerkessialla tarkoitetaan lähinnä Karatšai-Tšerkessiaa, Adygeiaa ja Kabardi- Balkariaa. Luokka:Venäjän maantiede Luokka:Kaukasia
Adygeit

Adyghet ovat pohjoiskaukasialainen kansa, jotka asuvat enimmäkseen Adygeiassa, jossa he muodostavat 24,2 % väestöstä. Heitä kutsutaan usein tšerkesseiksi. Adygeilla oli itsenäinen valtio, mutta Venäjä valloitti sen. Tämän sodan seurauksena monet adygeit muuttivat pois perinteisiltä asuinseuduiltaan, suurin osa heistä muutti Turkkiin, jossa he elävät pääasiassa Samsunissa, Kayserissa ja Düzcessa. Turkissa arvioidaan olevan noin 130 000 adygeita. Lisäksi adygeiyhteisöjä on Syyriassa, Jordaniassa ja Israelissa. Kosovossa oli myös adygeita mutta suurin osa heistä lähti maasta yhteisöön kohdistuneiden uhkausten vuoksi 1998. ==Historia== Adygeit ovat Pohjois-Kaukasuksen vanhin kansa ja heidän esi-isänsä asuttivat Adygeian aluetta jo antiikin ajoilla. 600-luvulla adygeit kääntyivät kristinuskoon jonka kreikkalaiset munkit toivat alueelle. Mongolien sotaretket heikensivät adygei heimoja ja he joutuivat Georgian kuningaskunnan alaisuuteen 1200-luvulla. Adygeit tekivät vastarintaa saaden apua Osmanien valtakunnalta, jolloin turkkilainen vaikutus alueella kasvoi. Adygeit kääntyivät islamin uskoon 1700-luvulla. 1774 Venäjä otti adygeiden alueet haltuunsa. 1859 Kaukasuksen Venäjän vallan alle joutuneet kansat ryhtyivät kapinaan, Venäjä kuitenkin kukisti kapinan vuoteen 1864 mennessä jonka jälkeen alueella tapahtui etnisiä puhdistuksia, joissa menetti henkensä eri arvioiden mukaan 400 000 – 1,5 miljoonaa henkeä, lisäksi 400 000 henkeä pakeni Turkkiin. 1900-luvulla Adygeian alueelta löytyi öljyä ja alueelle alkoi muuttaa venäläisiä.http://books.google.com/books?id=NwvoM- ZFoAgC&pg;=PA368#PPA15,M1 ==Lähteet== == Aiheesta muualla == Luokka:Pohjois- Kaukasian etniset ryhmät Luokka:Turkin etniset ryhmät
The Doobie Brothers

The Doobie Brothers on yhdysvaltalainen rockyhtye, joka perustettiin 1970-luvun alussa. Yhtye aloitti boogie-rockilla mutta siirtyi 1970-luvun puolivälissä pehmeään souliin. ==Historia== The Doobie Brothers syntyi, kun kalifornialainen countryrockyhtye Pud hajosi vuonna 1969. Kitaristi-laulaja Tom Johnston ja rumpali John Hartman jatkoivat soittamista yhdessä basisti Dave Shogrenin ja kitaristi Patrick Simmonsin kanssa, ja yhtye otti marihuanasätkästä (engl. doobie) nimekseen The Doobie Brothers. The Doobie Brothers sai suosiota Etelä-Kaliforniassa ja levytyssopimuksen Warnerilta vuonna 1970. Se julkaisi esikoisaltuminsa The Doobie Brothers vuonna 1971, mutta se ei vielä menestynyt. Yhtyeen toinen albumi Toulouse Street (1972) myi jo paremmin, ja myös singlet ”Listen to the Music” ja ”Jesus Is Just Alright” menestyivät. Kolmas albumi The Captain and Me (1973) oli edellistäkin suurempi menestys, ja singlet ”Long Train Runnin'” ja ”China Grove” nousivat Yhdysvaltain singlelistan top-10:een. Yhtye sai ensimmäisen listaykkössinglensä ”Black Water” neljänneltä albumiltaan What Were Once Vices Are Now Habits (1974). Yhtye uudisti tyyliään seuraavan albuminsa Stampede (1975) jälkeen funkin ja jatsahtavan popin suuntaan, ja albumi Takin’ It to the Streets (1976) myi platinaa. Yhtyeen eniten myynyt albumi on Minute by Minute (1978), joka pysytteli Yhdysvaltain albumilistan kärjessä viisi viikkoa ja tuotti singlehitin ”What a Fool Believes”. Myös albumi One Step Closer (1980) myi platinaa. The Doobie Brothers tiedotti vuonna 1982 lopettavansa uransa jäähyväiskiertueen jälkeen. Yhtye palasi yhteen vuonna 1987 ja teki konserttikiertueen. Sitä seurasi albumi Cycles (1989), jolla soitti yhtyeen kokoonpano 1970-luvun alusta. The Doobie Brothers on jatkanut vaihtelevilla kokoonpanoilla konsertoimista ja levyttämistä 2020-luvulle asti. ==Diskografia== ===Studioalbumit=== * * * * * * * * * * * * * * ===Livealbumit=== * * * * * * ===Kokoelma-albumit=== * * * * * * * * * ==Lähteet== ==Aiheesta muualla== * The Doobie Brothersin virallinen sivusto Luokka:Yhdysvaltalaiset hard rock -yhtyeet Luokka:Yhdysvaltalaiset country- yhtyeet Luokka:Grammy-palkinnon saajat
Claes Johansson

thumb|Claes Johansson Claes Edvin Johansson (4. marraskuuta 1884 - 9\. maaliskuuta 1949) oli ruotsalainen kreikkalais-roomalaisen tyylin painija. Johansson saavutti 75 kilon sarjasta olympiakultaa Tukholman kotikisoista 1912, kun loppuotteluvastustaja Martin Klein joutui väsymyksen takia antamaan voiton Johanssonille painittuaan välierässä Alppo Asikaisen kanssa 11 tuntia ja 40 minuuttia. Toisen olympiakultansa Johansson saavutti puolestaan Antwerpenissä 1920; tällä kertaa finaalissa kaatui Edil Rosenqvist. Hän oli mukana vielä Pariisissa 1924, ilman mitalimenestystä. == Lähteet == == Aiheesta muualla == *Databaseolympics.com Luokka:Ruotsalaiset kreikkalais- roomalaisen tyylin painijat Luokka:Ruotsalaiset olympiavoittajat Luokka:Vuonna 1884 syntyneet Luokka:Vuonna 1949 kuolleet
Büdelsdorf

Büdelsdorf () on kaupunki Schleswig-Holsteinin osavaltiossa Pohjois-Saksassa. Se sijaitsee Kielin kanavan varrella Rendsburgin kaupungin pohjoispuolella. ==Historia== Varhaisimmat merkit asutuksesta nykyisen Büdelsdorfin alueelta ovat suppilopikarikulttuurin ajalta 3400 eaa. Myös pronssikaudelta (noin 1500 eaa.) ja varhaisroomalaiselta rautakaudelta (noin 500 eaa.) on tehty löytöjä. Büdelsdorf kuului 1200-luvulla tanskalaiseen Fræzlæt-nimiseen hallintoalueeseen ja myöhemmin Eckernförden piirikuntaan (1867-1878), Rendsburgin piirikuntaan (1878-1970). Vuodesta 1970 Büdelsdorf on ollut osa Rendsburg-Eckernförden piirikuntaa. Büdelsdorfin tarkat hallinnolliset rajat määriteltiin vuonna 1779. Tuolloin paikkakunnalla asui parisen sataa ihmistä. Vuonna 1784 valmistunut Eiderin kanava kohensi paikkakunnan liikenteellistä ja taloudellista asemaa. Vuonna 1827 perustettiin rautavalimo Carlshütte, joka oli alueen ensimmäinen teollisuusyritys ja kaupungin taloudellinen moottori pitkän aikaa. Nykyisin Carlshütten tuotantolaitoksissa on taide- ja kulttuurikeskus Kunst in der Carlshütte (KiC). Kielin kanava avattiin 1890-luvulla. Vuonna 1900 Büdelsdorfin väkiluku oli noin 3 000 ja vuonna 1940 kuutisen tuhatta. Toisen maailmansodan jälkeinen pakolaistulva kasvatti väkiluvun 9 000:een. Büdelsdorf sai kaupunkioikeudet 1. tammikuuta 2000. ==Talous ja liikenne== Büdelsdorfissa oli noin 660 yritystä vuonna 2003. Tunnetuimpia yrityksiä ovat Ahlmann Baumaschinen GmbH ja ACO Severin Ahlmann GmbH & Co. KG sekä freenet AG. Kustannusyhtiö Schleswig-Holsteinische Zeitungsverlagilla on painokeskus kaupungissa. Büdelsdorf sijaitsee moottoriteiden A 7 ja A 210 varrella. Kaupungin läheisyydessä kulkee myös valtatie B 202, B 203 sekä B 77. Büdelsdorfin läpi johtaa rautatielinja Kielistä Rendsburgin kautta Husumiin sekä Hampurista Rendsburgin kautta Flensburgiin. ==Lähteet== ==Aiheesta muualla== *Kaupungin verkkosivusto Luokka:Schleswig-Holsteinin kunnat Luokka:Saksan kaupungit
Kerttu Kärkkäinen

Kerttu Fredrika Räisänen (o.s. Kärkkäinen, 30. heinäkuuta 1881 Iisalmi – 1. huhtikuuta 1951) oli suomalainen yhteiskoulun opettaja ja kirjailija.Ylioppilasmatrikkeli 1902 : matrikkelinumero 28108 Räisäsen vanhemmat olivat kauppias, kauppaneuvos Lauri Olli Kärkkäinen ja Karoliina Putkonen. Hän pääsi ylioppilaaksi Kuopion yhteiskoulusta 1902 ja valmistui filosofian kandidaatiksi ja maisteriksi Helsingin yliopistosta 1910. Räisänen oli Iisalmen yhteiskoulun suomen kielen ja historian opettajana 1911–1913. Räisänen oli naimisissa vuodesta 1913 Kärkkäinen & Putkonen Oy:n toimitusjohtajan Juho Heikki Räisäsen kanssa. Hän oli iisalmelaisen kansalaisyhteiskunnan ja järjestöverkoston keskeisiä vaikuttajia. Hän kuului Kansallisyhdistyksen ja Kenraali Mannerheimin lastensuojeluliiton johtokuntaan ja oli Iisalmen lottien puheenjohtaja. Hänellä oli iisalmelaisyhteisössä sukunsa ansiosta vahva asema.Miika Siironen, Valkoinen Suomi, Valkoisten kollektiivisuus ja valta-asema iisalmelaisessa paikallisyhteisössä vuosina 1918–1929. Jyväskylän yliopiston historian ja etnologian laitos, 2003 (Lisensiaattityö) == Teoksia == * Se vanha tarina, romaani. Otava 1907 * Kosken uusi tohtori : kylätarina, romaani. Otava 1911 == Lähteet == *Pohjoissavolaisen kaunokirjallisuuden bibliografia: Kerttu Kärkkäinen * Iisalmelaisia kirjailijoita: Kerttu Kärkkäinen ===Viitteet=== Luokka:Suomalaiset kirjailijat Luokka:Vuonna 1881 syntyneet Luokka:Vuonna 1951 kuolleet
Tauno Lukkarinen

Tauno Antero Lukkarinen (18. joulukuuta 1913 Iisalmi - 19\. elokuuta 1989 Kittilä) oli suomalainen pienviljelijä ja kirjailija. Lukkarisen vanhemmat olivat suutari Heikki Lukkarinen ja Kaisa Vilhelmiina Lepistö. Hän oli naimisissa vuodesta 1937 Selma Kristiina Kankaan kanssa. == Teoksia == * Lasia ikkunat - sarvet luuta, runoja. OK-kirjat, Kemi 1973 * Pakettiviljelijän päiväkirja, romaani. Pohjoiset kirjailijat, Oulu 1975 * Junamatka, novellikokoelma. Pohjoiset kirjailijat, Tornio 1978 * Jätkän jäähyväiset, runokokoelma. Tekijä, Kittilä 1984 == Lähteet == * Suomen kirjailijat- tietokanta * Pohjoissavolaisen kaunokirjallisuuden bibliografia: Tauno Lukkarinen * Iisalmelaisia kirjailijoita: Tauno Lukkarinen Luokka:Suomalaiset kirjailijat Luokka:Vuonna 1913 syntyneet Luokka:Vuonna 1989 kuolleet
Use Your Nose

Use Your Nose on ruotsalaisen Millencolinin ensimmäinen EP ja samalla Millencolinin ensimmäinen julkaisu, joka julkaistiin loppuvuodesta 1993. EP:n julkaisi Burning Heart Records. Kaikki EP:n kappaleet julkaistiin myöhemmin kokoelma-albumilla The Melancholy Collection. ==Kappaleet== # # # # # # ==Kokoonpano== * Nikola Sarcevic ‎– laulu, bassokitara * Mathias Färm ‎– kitara * Erik Ohlsson ‎– kitara * Fredrik Larzon ‎– rummut Luokka:Vuoden 1993 EP:t Luokka:Millencolinin albumit
Kalle Piilonen

Kalle Kustaa Piilonen (25. joulukuuta 1844 Äänekoski - 8\. heinäkuuta 1919 Äänekoski) oli suomalainen maanviljelijä, valtiopäivämies ja liikemies. Piilosen vanhemmat olivat talollinen Juho Piilonen ja Anna Erkintytär ja puoliso vuodesta 1873 Maria Vilhelmina Kauppinen (k. 1932). 1870-luvun lopulla Piilonen hankki metsätiloja, yhteensä noin 15 000 hehtaaria. Hän omisti yhdessä William Ruthin kanssa Keiteleen ensimmäisen Eno-nimisen höyryhinaajan, joka tuotiin järvelle 1878, ja perusti Äänekosken alueen ensimmäisen yksiraamisen höyrysahan 1882. Myytyään omistamiaan tiloja Äänekoski Oy:lle hän jäi viljelemään Suojoen-tilaa, jossa harjoitti myös laajamittaista suonraivausta. Piilonen oli talonpoikaissäädyssä viisillä valtiopäivillä, 1888, 1894, 1899, 1900 ja 1904–1905, ensimmäisillä Laukaan ja sitten Saarijärven tuomiokunnan edustajana. Hän esitti 1888 poikittaisradan rakentamista Haapamäeltä Savon radalle ja 1894, että tämä rata kulkisi Jyväskylän ja Suolahden kautta. Ratahanke toteutuikin osittain, kun Haapamäki- Jyväskylä-Suolahti -rata valmistui 1898. Piilonen ajoi myös kanavayhteyden rakentamista Keiteleen ja Päijänteen välille. Piilosen aloitteesta perustettiin Äänekosken ensimmäinen kansakoulu 1880-luvun alussa Piilolanniemeen. Hän vaikutti myös siihen, että Keski-Suomen kansanopisto perustettiin Äänekoskelle 1898. == Lähteet == Luokka:Suomen suuriruhtinaskunnan talonpoikaissäädyn valtiopäivämiehet Luokka:Suomalaiset yrittäjät Luokka: Suomalaiset maanviljelijät Luokka:Vuonna 1844 syntyneet Luokka:Vuonna 1919 kuolleet
Zlatko Dedič

Zlatko Dedič (s. 5. lokakuuta 1984 Bihać) on slovenialainen jalkapalloilija, pelipaikaltaan hyökkääjä. Dedič pelasi juniorivuosinaan FC Koperissa. Samasta seurasta alkoi myös hänen ammattilaisuransa vuonna 2000; siellä hän pelasi vuoden verran. Dedič on sen jälkeen kiertänyt italialaisseuroissa, muun muassa Parma FC:ssä, Empoli FC:ssä ja Piacenza Calciossa. Vuonna 2009 hän siirtyi Saksaan VfL Bochumin joukkueeseen ja pelaa nykyisin lainasopimuksella Dynamo Dresdenissä. Dedič on maajoukkueessa pelannut 37 ottelua ja tehnyt kuusi maalia. Hän oli myös alle 21-vuotiaiden organisaatiossa. == Lähteet == Luokka:Slovenialaiset jalkapalloilijat Luokka:Vuonna 1984 syntyneet Luokka:Elävät henkilöt
Aktiivisuuspedagogiikka

Aktiivisuuspedagogiikka on eräs opetuksen toteuttamisen tapa ja keino. Oppilaan tai jopa aikuisen oppimisen uskotaan perustuvan lapsen tai aikuisen aitoihin kokemuksiin, joita hän on saanut leikkimällä, työtä tekemällä tai ilmiöitä tutkimalla. Ajatuksena on myös turvata lapsen tai aikuisenkin mahdollisuus osallistua aktiivisti oman toimintansa ohjaamiseen. ==Historiaa== Eräänlaisena aktiivisuuspedagogiikan perustajana voidaan pitää John Deweytä, joka enemmän kuin kukaan toinen teoreetikko on vaikuttanut nykyisin vallalla olevaan ”uuden koulun” ajatukseen kaikkialla maailmassa. Tämä Deweyn aikuispedagogiikka on vaikuttanut muun muassa W. H. Kilpatriciin ja projektimetodiin sekä eurooppalaiseen ajatukseen työkoulusta, jonka luojina ovat toimineet J. Linghart, O. Decroly ja G. Kerschenstern.Ari Naakka ja Petri Niemi; Ihminen, ympäristö ja oppiminen. ==Lähteet== *Hytönen, J.; Lapsikeskeisen kasvatuksen ydinkysymyksiä. Helsinki. WSOY. 2008. === Viitteet === Luokka:Pedagogiset mallit
Friedrich Sämisch

Friedrich (Fritz) Sämisch (20. syyskuuta 1896 Berliini – 16. elokuuta 1975 Berliini) oli saksalainen shakin suurmestari. Sämisch voitti Wienissä pidetyn Itävaltain epävirallisen mestaruusturnauksen vuonna 1921 sekä sijoittui kolmanneksi Baden-Badenissa 1925 Aleksandr Alehinin ja Akiba Rubinsteinin jälkeen. Sämisch myös voitti Richard Rétin ottelussa vuonna 1921. Sämisch muistetaan nykyään avausteoreetikkona. Kaksi merkittävää avausmuunnelmaa on nimetty hänen mukaansa: kuningasintialaisen puolustuksen Sämischin muunnelma (1.d4 Rf6 2.c4 g6 3.Rc3 Lg7 4.e4 d6 5.f3) sekä Nimzo-intialaisen puolustuksen Sämischin muunnelma (1.d4 Rf6 2.c4 e6 3.Rc3 Lb4 4.a3). Sämischin ehkä tunnetuin peli on hänen tappionsa Nimzowitschille kuolemattomassa siirtopakkopelissä (). Sämisch tuli surullisen kuuluisaksi hävittyään kaikki kolmetoista peliään ruotsalaisessa turnauksessa ajanylityksellä. == Lähteet == ==Aiheesta muualla== * Luokka:Saksalaiset shakinpelaajat Luokka:Shakin suurmestarit Luokka:Vuonna 1896 syntyneet Luokka:Vuonna 1975 kuolleet
Simultaanishakki

Simultaanishakki on shakkia, jossa yksi pelaaja pelaa useammalla laudalla samanaikaisesti useaa vastustajaa vastaan. Simultaanishakki on haastavampaa kuin normaali, koska siinä pitää miettiä useampaa peliä samalla. Sokkosimultaani on shakkia, jossa yksi vastustaja pelaa sokkona useaa vastustajaa vastaan.Erikoisshakit Wikiassa. Collaborative Communities. Viitattu 3.7.2014. pienoiskuva|Samuel Reshevsky, 1920 Simultaanissa samaa vastustajaa vastaan pelaavat joutuvat siirtämään heti kun vastustaja tulee laudan luokse tai on sanottava "ohi". Pelissä jokainen voi sanoa vain kolme kertaa ohi. Pelaaja voi taktikoida siirtämällä nappuloitaan nopeasti, jolloin hänen vastustajansa on tehtävä hätiköity siirto. Pelaaja ei saa tehdä siirtoaan ennen kuin useaa vastaan pelaava vastustaja on pöydän ääressä. Jossain netissä pelattavissa olevissa shakkisivustoissa on mahdollisuus pelata simultaanissa, esim. ICC:ssä (Internet Chess Club). Simultaanin antajaa vastaan pelaavaan joukkoon kuuluu eritasoisia pelaajia. Kirjoittamaton etikettisääntö on, että mukaan ei ilmoittaudu sellaisia pelaajia, jotka olisivat yhtä hyviä kuin simultaanin antaja. Tiedosto:Viktor Kortschnoi in Zurich 2.jpg|Viktor Kortšnoi, 2009 Tiedosto:Schach-Weltmeister Garri Kasparow aus Baku-Aserbeidschan (3859745798).jpg|Garri Kasparov, 2009 Tiedosto:Karpov speelt simultaan in Krasnapolsky, Amsterdam karpov tijdens zijn simultaa, Bestanddeelnr 928-4185.jpg|Anatoli Karpov, 1976 Tiedosto:Monster simultaan schaakseance in de Effectenbeurs te Amsterdam, de Rus Tal tijd, Bestanddeelnr 910-4507.jpg|Mihail Tal, 1959 Tiedosto:Simultaan schaken in de Kroon Amsterdam Olafsson en Larssen tegen Carolientje …, Bestanddeelnr 910-1088.jpg|1959 Tiedosto:Simultaanseance in Berlagebeurs Kasparov opent met zet tegen Dolman, Bestanddeelnr 933-9648.jpg|Kasparov, 1987 Tiedosto:Simultaan van Flotr en Pekosia te Amsterdam, Bestanddeelnr 910-9604.jpg|1960 Tiedosto:Schaken, simultaanwedstrijden, groepsportretten, Bestanddeelnr 921-5819.jpg|Christian Langeweg, 1968 Tiedosto:Wiersma en Bohm proberen wereldrecord simultaan schaken en dammen te vestigen in, Bestanddeelnr 928-8711.jpg|1976 ==Lähteet== == Aiheesta muualla == Luokka:Shakkitermit
Pelle Show

Pelle Show on suomalaismuusikko Kari Peitsamon studioalbumi. Se julkaistiin 1. helmikuuta 2001. Albumilla Peitsamo soittaa kitaraa ja laulaa. Muita muusikoita ei ole mukana. == Kappaleet == # Show Me How to Rock'n'Roll # Krapula Blues # Pelle Show # I Want to Be a Hell's Angel # Uskon Creedenceen # Mao Boogie # Rip Off Blues # Laulu väärästä nuotista # Joo joo joo # Vanha puhiseva urkuharmooni # Liityn SKP:hen # China Blues # It's Gonna Be Allright # Rock mopo # Hoorray for pönäkkä # Working Boy Blues # For Eric Kaikki sävellykset, sanoitukset ja sovitukset Kari Peitsamo. == Arvostelut == * Soundi: == Lähteet == == Aiheesta muualla == * Johanna Kustannuksen albumisivu Luokka:Kari Peitsamon albumit Luokka:Vuoden 2001 albumit
Salo Landau

Samuel tai Salo Landau (1. huhtikuuta 1903 Bochnia, Galitsia, Itävalta-Unkari – 1943 tai 1944Westerbork Cartotheek NIOD Amsterdam L. Landsberger, A. de Haas & K. Selowsky: Auschwitz. 's–Gravenhage, Nederlandsche Roode Kruis, 1947-1953. Grodziszcze, Puola) oli alankomaalainen shakinpelaaja. Hän kuoli natsien keskitysleirillä. Landau oli pitkään Alankomaiden toiseksi paras pelaaja heti Max Euwen jälkeen. Landau pelasi useissa turnauksissa ja edusti maataan shakkiolympialaisissa. == Lähteet == ==Aiheesta muualla== * ===Merkittäviä pelejä=== *Salo Landau vs Akiba Rubinstein (1931) *Salo Landau vs Efim Bogoljubow (1936) *Salo Landau vs Eero Böök (1937) Parhaan pelin palkinto *Max Euwe vs Salo Landau (1938) *Hans Kmoch vs Salo Landau (1941) Luokka:Itävaltalaiset shakinpelaajat Luokka:Unkarilaiset shakinpelaajat Luokka:Holokaustissa kuolleet Luokka:Vuonna 1903 syntyneet Luokka:Vuonna 1943 kuolleet
Brono Starr’s Rock’n’roll Roadside Attraction

__NOTOC__ Brono Starr’s Rock’n’roll Roadside Attraction on suomalaisen Kari Peitsamo & Hirttämättömät -yhtyeen studioalbumi. Se julkaistiin vuonna 1999. == Kappaleet == Kaikki kappaleet kirjoittanut Kari Peitsamo, ellei toisin mainittu. # Rockin’ My Life Away (säv. Mac Vickery) # No Gypsy Blood # Have You Ever Been to USA? # Havin' Fun # Truckdriver # Every Rose Has Its Thorn (säv. Michaels, Dall, Rockett, DeVille) # Porno With Whiskey # Hey Brono Starr (Has Your Rock'n'roll Gone Too Far?) # Po' Lightnin' Wants To Change # Motorcycle Mama # Sugar, Sugar (säv. Barry / Kim) # Let's Not Boogie # In My Tiipii # Auf Wiedersehen == Kokoonpano == * Kari Peitsamo – kitara, laulu * Brono Starr – basso, laulu * Arto Rautajoki – rummut Luokka:Kari Peitsamon albumit Luokka:Vuoden 1999 albumit Luokka:Tuomo Valtosen tuottamat albumit
Kurkolanniemi

Kurkolanniemi () on Suomenlahden eteläpuolella Narvanlahden ja Laukaanlahden välissä sijaitseva niemimaa, joka kuuluu Leningradin alueen Jaaman piirin Laukaansuun kuntaan. Niemen keskellä sijaitsee Pärspäänjärvi, joka on yhdistetty kanavalla Suomenlahteen. Pärspäänjärven eteläpuolella on matala, hiekkapohjainen Valkeajärvi. Niemen korkein kohta on Kiiskalan eteläpuolella sijaitseva Linnamäki (ven. гора Городок, gora Gorodok). Kurkolanniemi on vanhaa inkerinsuomalaisten ja inkerikkojen asuinseutua. Paikallisen tarinan mukaan suomalaiset ovat ”ruotsalaisten rantarosvojen” jälkeläisiä, mutta todellisuudessa he lienevät muuttaneet tänne 1600-luvulla Virolahden, Säkkijärven ja Viipurin seudulta sekä Suomenlahden ulkosaarilta. Nimityksiä äyrämöiset tai savakot ei Kurkolanniemellä ole tunnettu. Paikallisessa murteessa on inkeroisen ja vatjan kielestä omaksuttuja piirteitä. Alueelta on kerätty runsaasti kansanrunoja. Ennen toista maailmansotaa suomalaisten asuttamia kyliä olivat Hakaja, Kaipaala, Kiiskala, Kirjamo, Konnu, Kurkula, Lutonkylä (Луттово, Luttovo), Vena ja Vipiä. Suomalaiset kuuluivat Kosemkinan eli Narvusin luterilaiseen seurakuntaan. Ortodoksisia inkerikkoja asui Hamalassa, Kurkulassa ja Pärspäässä. Perinteisiä elinkeinoja olivat kalastus ja maanviljely. 1930-luvulla Kurkolanniemestä tuli rajavyöhykettä, ja sen kärkeen rakennettiin sotilastukikohta. Niemen ympäri ja sen sisäosiin tehtiin mukulakivitiet, jotka ovat edelleen käytössä. Kurkulaan rakennettiin rautatie, joka on sittemmin purettu. Toisen maailmansodan aikana suomalaiset siirrettiin Suomeen. Neuvostoliittoon palattuaan heidät karkotettiin Kalininin, Novgorodin ja Pihkovan alueille, mistä monet pakenivat Viroon ja Karjalan tasavaltaan. Ensimmäiset suomalaiset pääsivät palaamaan kotikyliinsä 1950-luvulla. Nykyään heitä on Kiiskalan, Konnun, Hakajan, Kirjamon ja Vipiän kylissä. Monet asuvat vakituisesti Narvassa ja viettävät vain kesät kotikylissään. Seudulla on paljon myös Venäjän armeijan upseerien huviloita. Inkeroisen kieltä puhuu vielä muutama Pärspäässä asuva vanhus. Kurkolanniemi on nykyään rajavyöhykettä, jonne pääsyyn tarvitaan lupa. Niemellä sijaitsee luonnonsuojelualue, jolla suoritetut hakkuut ovat viime aikoina herättäneet runsaasti huomiota. Alueelle on jo pitkään suunniteltu Inkerinmaan luonnonpuistoa. Konnun entisestä kerhotalosta on remontoitu luterilainen rukoushuone. Hakajan hautausmaalla on Stalinin vainoissa menehtyneiden muistomerkki, Konnun lähellä saksalaisten ampuman Pantelei Yllön muistomerkki. Kurkolanniemen kylistä on linja-autoyhteys Laukaansuuhun ja Jaamaan. == Aiheesta muualla == * * *Western Ingria - Where Languages and Dialects Meet Luokka:Inkeri Luokka:Jaaman piiri Luokka:Venäjän niemimaat Luokka:Euroopan niemimaat
Hoodoo (Kari Peitsamon albumi)

Hoodoo on suomalaismuusikko Kari Peitsamon studioalbumi. Se julkaistiin vuonna 1998. == Kappaleet == # Mojo Boogie # Rock'n'roll mies # Hoochie Coochie Man # Green River Flows Right Here # Telecaster, dartti & käärmeennahkabootsit # Crawling King Snake Ballad Blues # Hoodoo # Vauhtiveikko # Rock Mama Rock # Mjölktåg # Kenelle kellot soivat # Depis Boogie # San Franciscoon # Never Happens == Muusikot == * Kari Peitsamo: kitara, laulu * Simo Koivunen: basso, laulu * Seppo Pohjolainen: lyömäsoittimet, laulu Luokka:Kari Peitsamon albumit Luokka:Vuoden 1998 albumit Luokka:Aku Ankkulin albumit
Bubblegum Warriors in Faded Jeans

Bubblegum Warriors in Faded Jeans on suomalaisen Kari Peitsamo & Hirttämättömät -yhtyeen studioalbumi. Se julkaistiin vuonna 1998. Taustalaulun ohella Brono Starr laulaa päälaulajana raidoilla 2 ja 5 sekä duettona Peitsamon kanssa raidoilla 1 ja 13. == Kappaleet == # Älä usko rock'n'rolliin # Heute zu Hause # Etsin aurinkoo # Mun haalistuneet farkut # Pääsimme radioon # Pieni paha poika # Rock brothers # Nyt bailataan # Rokkiboogie blues # Shanghai mielessäin # Tunnen tuskaa # Taistele (kun rankkaa on) # Ooh-sha-la- la-luu # Rakastan sua == Muusikot albumilla == * Kari Peitsamo: kitara, laulu * Brono Starr: basso, laulu * Jani Wasama: rummut Luokka:Kari Peitsamon albumit Luokka:Vuoden 1998 albumit
Louis-Charles Mahé de La Bourdonnais

Louis-Charles Mahé de La Bourdonnais (1795–1840) oli ranskalainen shakkimestari ja mahdollisesti yksi 1800-luvun parhaista pelaajista. De La Bourdonnaisia pidetään epävirallisena maailmanmestarina vuodesta 1821 lähtien aina kuolemaansa asti, jolloin hän voitti shakkiopettajansa, Alexandre Deschapellesin. De La Bourdonnais pelasi Alexander McDonnellia vastaan kuuluisan ottelun, joka käsitti suuren määrän pelejä. Tätä ottelua on pidetty epävirallisena maailmanmestaruusotteluna. Hän oli myös Bertrand-François Mahé de La Bourdonnaisin pojanpoika. ==Merkittäviä shakkipelejä== * Alexander MacDonnell vs Louis-Charles Mahé de La Bourdonnais, 16, (1834) * Louis-Charles Mahé de La Bourdonnais vs Alexander MacDonnell, 3, (1834) ==Aiheesta muualla== * Luokka:Ranskalaiset shakinpelaajat Luokka:Vuonna 1795 syntyneet Luokka:Vuonna 1840 kuolleet
Johnathan Goddard

Johnathan Bruce Goddard (11. toukokuuta 1981 – 15. kesäkuuta 2008) oli yhdysvaltalainen amerikkalaisen jalkapallon pelaaja. Hän syntyi San Diegossa, Kaliforniassa, ja opiskeli Marshallin yliopistossa. Goddardin NFL-seuroina olivat Detroit Lions (2005) ja Indianapolis Colts (2005–2006). Lisäksi hän pelasi Arena Football Leaguen Colorado Crushissa (2008). Goddard kuoli 27-vuotiaana moottoripyöräonnettomuudessa Floridassa. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1981 syntyneet Luokka:Vuonna 2008 kuolleet
Alexander McDonnell

Alexander McDonnell (1798–1835) oli irlantilainen shakkimestari. Hän otteli muun muassa kuuden ottelun sarjan maailman johtavaa pelaajaa Louis-Charles Mahé de La Bourdonnaisia vastaan kesällä 1834. ==Merkittäviä pelejä== * Louis- Charles Mahé de La Bourdonnais vs Alexander McDonnell, 04, (1834) * Louis- Charles Mahé de La Bourdonnais vs Alexander McDonnell, (1834) ==Aiheesta muualla== * Luokka:Irlantilaiset shakinpelaajat Luokka:Vuonna 1798 syntyneet Luokka:Vuonna 1835 kuolleet
Antero Mellola

Antero Mellola on kuvitteellinen sahanomistaja Väinö Linnan romaanitrilogiassa Täällä Pohjantähden alla. Mellola on kuvattu huomattavan ylipainoiseksi sekä kitsaaksi ja ahneeksi mieheksi, joka maksaa ostamastaan puusta niin vähän kuin suinkin kehtaa. Hän suhtautuu työväenliikkeeseen hyvin kielteisesti. ==Juoni== Sisällissodan aikana Mellola joutuu punaisten vangitsemaksi. Valkoisten vallattua pitäjän hän kuuluu paikalliseen valkoisten kenttäoikeuteen, ja on mukana tuomitsemassa Aadolf Halmetta ja Koskelan veljeksiä kuolemaan. Mellola äänestää poikkeuksetta kuolemantuomion puolesta. Kirjasarjan päähenkilö Akseli Koskela ei koskaan anna Mellolalle anteeksi, että tämän ääni ratkaisi hänen veljiensä kuolemantuomiot. Kirjasarjan kolmannessa osassa Mellola on mukana mittaamassa itsenäiseksi tilaksi lunastettavaa Koskelan torppaa ja vastustaa lisämaiden antamista Koskelalle. Pian sen jälkeen hän kuolee sokeritautiin. Mellolalla ei ole muita lapsia kuin yksi tytär, joten Mellolan kuoltua talo sahoineen siirtyy hänen vävylleen Päkille. Tämä osoittautuu puunostajana vielä appeaankin kitsaammaksi sekä mielipiteiltään äärioikeistolaiseksi. ==Elokuvat== Edvin Laineen ohjaamissa elokuvissa Täällä Pohjantähden alla sekä Akseli ja Elina Mellolaa näytteli Juhani Kumpulainen. Timo Koivusalon kuvauksessa häntä näytteli Oiva Lohtander. == Lähteet == * Luokka:Täällä Pohjantähden alla -kirjasarjan henkilöhahmot
Ray Getliffe

Ray Getliffe (3. huhtikuuta 1914 – 15. kesäkuuta 2008) oli kanadalainen jääkiekkoilija. Hänen NHL-seuroinaan olivat 1930–1940-luvuilla Boston Bruins ja Montreal Canadiens.Ray Getliffe Hänen sanotaan antaneen Maurice Richardille lisänimen "Rocket". Getliffe voitti Stanley Cupin kahdesti, vuosina 1939 ja 1944. Hän kuoli maksasyöpään 94-vuotiaana.Hab behind 'the Rocket' dies == Katso myös == * Luettelo vähintään viisi maalia yhdessä NHL-ottelussa tehneistä pelaajista == Lähteet == ==Aiheesta muualla== * Luokka:Kanadalaiset jääkiekkoilijat Luokka:Vuonna 1914 syntyneet Luokka:Vuonna 2008 kuolleet
Reuben Fine

Reuben Fine (11. lokakuuta 1914 New York – 26. maaliskuuta 1993 New York) oli yksi maailman parhaista šakinpelaajista 1930- ja 1940-luvulla. Fine oli Yhdysvaltain kansalainen. Hän oli kansainvälinen suurmestari sekä šakkikirjailija ja psykologi. Fine voitti viisi mitalia, joista neljä kultaista, kolmista šakkiolympialaisista. Fine voitti myös Yhdysvaltain šakkimestaruuden kaikkina seitsemänä kertana, jolloin hän osallistui kilpailuun. Hän kirjoitti useita šakkikirjoja, joista monet ovat suosittuja vieläkin. Toisen maailmansodan jälkeen Fine suoritti väitteli tohtoriksi psykologiasta ja kirjoitti useita psykologia-aiheisia teoksia, muun muassa psykoanalyysin historiikin. ==Aiheesta muualla== * Luokka:Yhdysvaltalaiset shakinpelaajat Luokka:Yhdysvaltalaiset tietokirjailijat Luokka:Vuonna 1914 syntyneet Luokka:Vuonna 1993 kuolleet
Charles Howard (kriketinpelaaja)

Charles William Henry Howard (7. marraskuuta 1904 Beckenham, Kent – 1982 Lontoo) oli brittiläinen kriketinpelaaja, joka pelasi Middlesex County Cricket Clubissa vuonna 1931. Hän oli oikeakätinen lyöjä. Vuonna 2008 hänen uskottiin olevan vanhimmaksi elänyt korkean tason kriketinpelaaja, mutta myöhemmin ilmeni, että hän oli kuollut jo vuonna 1982. == Lähteet == Luokka:Englantilaiset kriketinpelaajat Luokka:Vuonna 1904 syntyneet Luokka:Vuonna 1982 kuolleet
Vihree mies

Vihree mies on Diana Anttilan esittämä kappale, joka julkaistiin vuonna 1999. Kappaleen sävelsi Risto Asikainen, joka teki myös sanoituksen Ilkka Vainion kanssa. Kappale julkaistiin singlelevyllä, joka sisältää alkuperäisen kappaleen ja remix-version. Kappale on julkaistu myös kokoelmalevyillä BestPop ja Tähtitaivas 3. Kappaleesta tehtiin myös musiikkivideo. ==Kappale== Vihree mies kertoo tytöstä, joka kiintyy avaruudesta saapuneeseen humanoidiin. ==Lähteet== Luokka:Vuoden 1999 kappaleet Luokka:Suomalaiset elektronisen musiikin kappaleet
Bouaké

Bouaké (tai Bwake) on Norsunluurannikon toiseksi suurin kaupunki. Se on suurin kaupunki Vallée du Bandaman alueella. Vuonna 2005 virallinen arvio kaupungin väkiluvusta oli 573 000 henkeä, vuoden 2010 arvio on 659 233 henkeä.World Gazetteer Kaupunki on baoulén kieltä puhuvien keskus, ja se tunnetaan käsitöistä. Kaupungin väkiluku on kasvanut huomattavasti 1970-luvulta lähtien Kossoujärven rakentamisen jälkeen. ==Maantiede== Bouaké sijaitsee maan keskiosissa noin 50 kilometriä maan suurimmalta järveltä Kossoujärveltä koilliseen. Rannikolle on matkaa noin 350 kilometriä ja pääkaupunki Yamoussoukroon noin 100 kilometriä. ==Historia== Bouaké perustettiin Ranskan armeijan kasarmina 1899. Hallinnollisia elimiä kaupungissa on ollut vuodesta 1914 lähtien. Sisällissodan aikana vuonna 2002 presidentti Laurent Gbagbo syrjäyttämisen epäonnistuttua, Guillaume Soron johtamat kapinallisjoukot ottivat kaupungin hallintaansa. 4. marraskuuta 2004 valtiolliset joukot tekivät rynnäkön alueelle. Rauhansopimus tehtiin vuonna 2007 jolloin Soro nousi valtaan. Bouake käytännössä on kahtiajakautuneen maan pohjoisosan pääkaupunki.Ivorian tax-free rebel city flourishes BBC 8.1.2010 Kaupungissa on ollut Ranskan ja YK:n rauhanturvaajia valvomassa tulitaukoa hallituksen johtaman etelän ja pohjoisen kapinallisten välillä. ==Talous== Bouakén talous perustuu pääasiassa puuvillan tuotantoon. Lisäksi tupakalla, rakennusmateriaaleilla ja tekstiileillä on merkittävä vaikutus alueen taloudelle. Kultaa, elohopeaa ja mangaania on löydetty lähistöltä. ==Ystävyyskaupungit== *Villeneuve-sur-Lot, Ranska *Reutlingen, Saksa == Lähteet == Luokka:Norsunluurannikon kaupungit Luokka:Norsunluurannikon departementit
John Landeryou

John Charles Landeryou (2. huhtikuuta 1905 – 26. heinäkuuta 1982) oli kanadalainen poliitikko. Hän istui vuosina 1935–1940 liittovaltion parlamentin jäsenenä Social Credit -puolueesta. Albertan lakiasäätävän kokouksen jäsenenä Landeryou oli vuosina 1944–1971 Lethbridgen vaalipiiristä. Hän tuli tunnetuksi eläkeoikeuksien puolestapuhujana. Hän oli myös bridgen taitaja.Canadian Top MP Holders == Lähteet == Luokka:Kanadan edustajainhuoneen jäsenet Luokka:Vuonna 1905 syntyneet Luokka:Vuonna 1982 kuolleet
Ned Fenlon

Edward "Ned" Fenlon (s. 7. lokakuuta 1903 – 19. syyskuuta 2010) oli yhdysvaltalainen poliitikko. Hän syntyi Michiganissa ja istui osavaltionsa lakiasäätävässä elimessä vuosina 1933–1938. Lakimieskoulutuksen saanut Fenlon toimi myös Michiganin piirituomarina vuosina 1951–1974. Hän tuki Mackinac Bridgen avaamista.Bridge Booster Ned Fenlon Marking Celebration Events == Lähteet == Luokka:Yhdysvaltalaiset demokraattipoliitikot Luokka:Yli satavuotiaiksi eläneet yhdysvaltalaiset Luokka:Vuonna 1903 syntyneet Luokka:Vuonna 2010 kuolleet
Pola Illéry

Pola Illéry, syntymänimeltään Paula Iliescu, (15. lokakuuta 1908 – 15. helmikuuta 2012) oli romanialainen näyttelijä. Hänet muistetaan varsinkin roolista René Clairin ranskalaisessa elokuvassa Pariisin kattojen alla (1930). Illéryn aktiivista uraa kesti vuosikymmenen ajan 1920-luvun lopusta 1930-luvun loppuun. Toisen maailmansodan alkaessa juutalainen Illéry pakeni Euroopasta Yhdysvaltoihin, missä hän eli yli satavuotiaaksi. == Lähteet == == Aiheesta muualla == * Luokka:Romanialaiset näyttelijät Luokka:Vuonna 1908 syntyneet Luokka:Vuonna 2012 kuolleet Luokka:Yli satavuotiaiksi eläneet romanialaiset
Margate

Margate on noin asukkaan kaupunki Kentin kreivikuntaan kuuluvassa Thanetin hallintopiirissä Kaakkois-Englannissa. Se sijaitsee North Forelandin niemellä, noin 60 kilometriä Maidstonesta itään. Margaten kaupunki on suoraan hallintopiirin alaisuudessa eikä sillä ole kunnallista itsehallintoa (unparished area). Se muodostaa naapurikaupunkinsa Ramsgaten kanssa noin asukkaan yhtenäisen kaupunkialueen. == Historia == Kaupungin historia liittyy kiinteästi mereen ja lyhyeen etäisyyteen Manner-Eurooppaan. Roomalaisten sanotaan tulleen Britanniaan juuri Margaten kohdalta.Margate, Broadstairs, Ramsgate . Visit Kent. Viitattu 23.7.2014. Se oli keskiajalla Doverin haara Cinque Ports -konfederaatiossa. Naapurikaupunki Ramsgaten tavoin se on ollut perinteinen merenrantalomakohde lontoolaisille. Kaupungissa on säilynyt tudortyylinen kaksikerroksinen talo. == Lähteet == == Aiheesta muualla == * Visit Thanet Luokka:Asutut paikat Kentin kreivikunnassa Luokka:Englannin kaupungit
Klaus Junge

Klaus Junge (1. tammikuuta 1924 Concepción, Chile – 17. huhtikuuta 1945 Welle, Saksa) oli saksalainen shakkimestari. Hän palveli myös toisessa maailmansodassa Saksan armeijassa luutnanttina. Jungen kunniaksi pidettiin hänen kuolemansa jälkeen Klaus Junge Memorial -shakkiturnaus. ==Merkittäviä pelejä== *Kurt Richter vs Klaus Junge *Klaus Junge vs Paul Mross *Alexander Alekhine vs Klaus Junge *Klaus Junge vs Čeněk Kottnauer *Klaus Junge vs Emil Josef Diemer *Klaus Junge vs Walter Sahlmann ==Aiheesta muualla== * Luokka:Saksalaiset shakinpelaajat Luokka:Chileläiset shakinpelaajat Luokka:Vuonna 1924 syntyneet Luokka:Vuonna 1945 kuolleet
Arne Andersson

Arne Andersson (27. lokakuuta 1917 Trollhättan – 1. huhtikuuta 2009) oli ruotsalainen keskimatkojen juoksija. Hän juoksi 1940-luvulla kolmesti mailin juoksun maailmanennätyksen: vuonna 1942 hän sivusi kovan kilpakumppaninsa Gunder Häggin ennätystä 4.06,2, vuonna 1943 hän rikkoi Häggin ennätyksen ajalla 4.02,6 ja vuonna 1944 hän paransi oman ennätyksensä aikaan 4.01,6. Anderssonilla oli vuosina 1943–1944 hallussaan myös 1 500 metrin juoksun maailmanennätys 3.45,0. Hän sai vuonna 1943 Svenska Dagbladetin kultamitalin. == Lähteet == Luokka:Ruotsalaiset keskimatkojen juoksijat Luokka:Vuonna 1917 syntyneet Luokka:Vuonna 2009 kuolleet
Li Yuxiang

Li Yuxiang (s. 7. joulukuuta 1982) on kiinalainen haulikkoampuja. Li Yuxiang on sijoittunut MM-kilpailuissa kaksoistrapissa hopealle Zagrebissa 2006 ja neljänneksi Lonatossa 2005. ==Lähteet== *Profiili ISSF Newsissä *ISSF:n tietokanta Luokka:Kiinalaiset ampujat Luokka:Vuonna 1982 syntyneet Luokka:Elävät henkilöt
Joseph Oliver Bowers

150px|thumb|Joseph Oliver Bowers Joseph Oliver Bowers (28. maaliskuuta 1910 – 5. marraskuuta 2012Ghana News Agency: Bishop Oliver Bowers dies) oli dominicalainen roomalaiskatolinen piispa. Hänet vihittiin Jumalan Sanan lähetyssaarnaajien papiksi 22. tammikuuta 1939 ja nimitettiin Accran vihkipiispaksi Ghanaan sekä Cyparissian titulaaripiispaksi 27. marraskuuta 1952. Nimitys Accran piispaksi seurasi 8. tammikuuta 1953, ja piispaksi vihkiminen suoritettiin 22. huhtikuuta. Pääkonsekraattorina toimi Francis Joseph Spellman, jota avustivat Richard Oliver Gerow ja Adolph Alexander Noser.Catholic-Hierarchy.org: Bishop Joseph Oliver Bowers, S.V.D. 16\. tammikuuta 1971 Bowers sai nimityksen Antilleille Saint John'sin (sittemmin Saint John's–Basseterren) piispaksi, jona hän toimi, kunnes jäi eläkkeelle 17. heinäkuuta 1981. Hän osallistui Vatikaanin toiseen kirkolliskokoukseen. ==Lähteet== ==Aiheesta muualla== * Dominica Academy of Arts and Sciences: Bishop Joseph Oliver Bowers Luokka:Dominicalaiset henkilöt Luokka:Katoliset piispat Luokka:Vuonna 1910 syntyneet Luokka:Vuonna 2012 kuolleet Luokka:Yli satavuotiaiksi eläneet dominicalaiset
Qin Wen

Qin Wen (s. 6. maaliskuuta 1986 Shanghai) on kiinalainen haulikkoampuja ja nuorten maailmanmestari. Qi Wen on saavuttanut MM-kilpailuissa tyttöjen sarjassa maailmanmestaruuden trapissa Zagrebissa 2006 tuloksella 68. ==Lähteet== *Profiili ISSF:n sivuilla *ISSF:n tietokanta Luokka:Kiinalaiset ampujat Luokka:Vuonna 1986 syntyneet Luokka:Elävät henkilöt
Solrødin kunta

Solrød on Sjællandin alueella Tanskassa sijaitseva kunta. Vuoden 2020 huhtikuussa kunnassa oli 23 250 asukasta, ja sen pinta-ala oli 40,1 neliökilometriä. Kunnan keskustaajama on myös nimeltään Solrød Strand. Tanskan kuntauudistus 2007 ei vaikuttanut Solrødin rajoihin. ==Seurakunnat== Seuraavassa on esitetty luettelo kunnan alueella sijaitsevista seurakunnista (). Luettelon numerot viittaavat oheisen kartan numeroihin. * 1: Havdrup Sogn * 2: Solrød Sogn * 3: Karlstrup Sogn * 4: Kirke Skensved Sogn * 5: Jersie Sogn ==Lähteet== ==Aiheesta muualla== * Solrødin kunnan kotisivut Luokka:Sjællandin kunnat
V. K. Trast

Viktor Kustaa (V. K.) Trast (14. tammikuuta 1878 Pietari – 30. tammikuuta 1953 Helsinki) oli suomalainen opettaja ja slaavilaisen kirjallisuuden suomentaja. Trastin vanhemmat olivat suutarimestari Juhani Trast ja Helena Holopainen. Hän pääsi ylioppilaaksi Viipurin lyseosta 1897 ja opiskeli sitten Helsingin yliopistossa. Trast suoritti 1901 ylemmän hallintotutkinnon ja hän valmistui filosofian kandidaatiksi 1902. Hän opiskeli sitten vielä Moskovassa vuosina 1902–1904. Hänestä tuli myöhemmin filosofian lisensiaatti 1922 ja hän väitteli tohtoriksi vuonna 1923. Väitöskirjan aiheena oli Julius Krohn runoilijana. Trast toimi venäjän kielen opettajana Nurmeksen yhteiskoulussa 1907–1911, saksan ja venäjän kielen kollegana Tornion alkeiskoulussa 1911–1914, saksan kielen nuorempana lehtorina Iisalmessa 1915–1926 sekä Helsingin suomalaisen tyttölyseon ja myöhemmin Tyttönormaalilyseon äidinkielen vanhempana lehtorina vuosina 1926–1945. Trast suomensi varsinkin venäläistä ja puolalaista kaunokirjallisuutta ja hänellä oli ratkaiseva merkitys venäjän kielen suomentamisen perinteen syntyyn.Facta 2001, WSOY 1985, 16. osa, palsta 766 Trast oli naimisissa vuodesta 1912 Enny Karolina Rosbergin kanssa. == Teoksia == * Pietari ja sen ympäristö: Matkaopas suomalaisille. Otava 1913. * Suomalais-venäläinen kieliopas: Matkustavaisia ja omin päin opiskelevia varten. Otava 1916. * Julius Krohn runoilijana. Väitöskirja. Helsinki 1922. * Adam Mickiewicz: Puolan kansallisrunoilija. WSOY 1925. * Slaavilaisten kirjallisuuksien kultainen kirja. WSOY 1936. == Käännöksiä == * Leonid Andrejev: Juudas Iskariot. Karisto 1910 * Dmitri Mereshkovski: Ylösnousseet jumalat 2: Leonardo da Vinci. Otava 1911 * Leo Tolstoi: Vankina Kaukaasiassa ym. kertomuksia. Otava 1911 * Leo Tolstoi: Kaksi husaaria. Otava 1912 * Adam Mickiewicz: Pan Tadeusz eli viimeinen pakkoluovutus Liettuassa. Aatelistarina vuosilta 1811 ja 1812. WSOY 1921 * Henryk Sienkiewicz: Vedenpaisumus 2–3. Otava 1926 * F. M. Dostojevski: Karamazovin veljekset: romaani 1–3. Otava 1927 * F. M. Dostojevski: Idiootti: romaani 1–3. Otava 1929 * Adam Mickievicz: Gražyna (1823), Konrad Wallenrod (1828). Suomalaisen kirjallisuuden seura, Helsinki 1930 * Henryk Sienkiewicz: Herra Wolodyjowski: historiallinen romaani 1–2. Otava 1930 * Leo Tolstoi: Lapsuus, poikaikä, nuoruus. WSOY 1930 * Mihail Osorgin: Hiljainen katu: romaani. Otava 1942 == Lähteet == * Suomen kirjailijat -tietokanta * Iisalmelaisia kirjailijoita: V. K. Trast === Viitteet === Luokka:Suomalaiset opettajat Luokka:Suomalaiset tietokirjailijat Luokka:Suomentajat Luokka:Vuonna 1878 syntyneet Luokka:Vuonna 1953 kuolleet
Ronny Nouwen

Ronny Nouwen (s. 21. heinäkuuta 1982 Rotterdam, Alankomaat) on arubalainen jalkapalloilija, pelipaikaltaan keskikenttäpelaaja. Hänen nykyinen seuransa on DOTO, jossa hän on pelannut vuodesta 2005 alkaen. Nouwen on pelannut uransa aikana myös Excelsior Rotterdamissa. Luokka:Alankomaalaiset jalkapalloilijat Luokka:Vuonna 1982 syntyneet Luokka:Elävät henkilöt
Përmet

Përmet on kaupunki Albaniassa Gjirokastërin maakunnassa. Vuoden 2011 väestönlaskennan mukaan kaupungin asukasluku oli 10 614. Kaupunki tunnetaan ruokakulttuuristaan, viinistään ja rakistaan. Përmet on albanialaisen jalkapalloseura SK Përmetin kotikaupunki. Seura pelaa maan kolmannessa divisioonassa. == Lähteet == ==Aiheesta muualla== Luokka:Albanian kaupungit Luokka:Albanian kunnat Luokka:Gjirokastërin maakunta
Daniele Resca

Daniele Resca (s. 21. elokuuta 1986) italialainen haulikkoampuja. Resca on saavuttanut nuorten MM-kilpailuissa trapissa Zagrebissa 2006 joukkuekultaa ja henkilökohtaista pronssia, sekä Lonatossa 2005 joukkuehopeaa. Aikuisten tasolla Resca on saavuttanut maailmanmestaruuden Moskovassa 2017. ==Lähteet== Luokka:Italialaiset ampujat Luokka:Vuonna 1986 syntyneet Luokka:Elävät henkilöt
C. Yardley Chittick

Charles Yardley Chittick (22. lokakuuta 1900 - 18\. heinäkuuta 2008) oli yhdysvaltalainen lakimies ja insinööri. Hänet tunnettiin pitkästä iästään ja maan vanhimpana patenttijuristina.Nation's Oldest Patent Attorney Honored Hän kasvoi New Jerseyssä.He scuffled with Bogie and snubbed Thomas Edison... Chittick opiskeli Phillips Academyssä, Massachusetts Institute of Technologyssä ja George Washingtonin yliopistossa. Hänelle esitti työtarjouksen keksijänero Thomas Edison; lisäksi hän tunsi henkilökohtaisesti näyttelijä Humphrey Bogartin.107-Year-Old Man to Lead School Alumni Parade Chittick oli julkisuudessa 2000-luvulla mm. palatessaan Phillips Academyyn juhlatilaisuuden yhteydessä kesäkuussa 2008. Hän oli valmistunut opinahjosta 90 vuotta aiemmin. ==Lähteet== Luokka:Yhdysvaltalaiset juristit Luokka:Yli satavuotiaiksi eläneet yhdysvaltalaiset Luokka:Vuonna 1900 syntyneet Luokka:Vuonna 2008 kuolleet
Simone Camerini

Simone Camerini (s. 20. joulukuuta 1986) on italialainen haulikkoampuja. Simone Camerini on saavuttanut MM-kilpailuissa poikien kaksoistrapissa yhden kullan ja kolme hopeaa. Nikosiassa 2003 Camerini saavutti joukkuehopeaa ja henkilökohtaisessa kilpailussa hän oli viides tuloksella 116. Lonatossa 2005 Camerini saavutti joukkuekultaa ja henkilökohtaisessa kilpailussa hän oli kymmenes tuloksella 118. Zagrebissa 2006 Camerini saavutti henkilökohtaista hopeaa tuloksella 129 ja joukkuehopeaa. ==Lähteet== *Profiili ISSF Newsissä *ISSF:n tietokanta Luokka:Italialaiset ampujat Luokka:Vuonna 1986 syntyneet Luokka:Elävät henkilöt
Paatsjoen vesistö

Paatsjoen vesistö (vesistöaluetunnus 71) on Suomen päävesistöalue, jonka laskujoki Paatsjoki laskee Barentsinmeren Varanginvuonoon. Vesistöalueen pinta-ala on 14 512 neliökilometriä, josta 14 491,6 neliökilometriä kuuluu Suomelle, 2,0 neliökilometriä Norjalle ja 19,0 neliökilometriä Venäjälle. Alueen järvisyys on 12,38 %. Vesistöalueen ensimmäisessä jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua : * Paatsjoen alaosan alue (Norjan puolella) (71.000N) :* Inarin alue (71.1) ::* Ala-Ivalojoen alue (71.4) ::* Ylä-Ivalojoen valuma-alue (71.5) ::* Kirakkajoen valuma-alue (71.6) ::* Paatarin–Mutusjärven alue (71.2) :::* Kaamasjoen valuma-alue (71.9) :::* Vaskojoen valuma-alue (71.3) :::* Menesjoen valuma- alue (71.7) :::* Lemmenjoen valuma-alue (71.8) == Katso myös == * Luettelo Suomen vesistöistä == Lähteet == *
Bill Whittington

Bill Whittington (11. syyskuuta 1949 – 23. huhtikuuta 2021) oli yhdysvaltalainen autourheilija. Hän voitti vuonna 1979 Le Mansin 24 tunnin kilpailun yhdessä veljensä Don Whittingtonin ja Klaus Ludwigin kanssa ajaessaan Porsche 935 -autoa. Klaus Ludwig tosin ajoi suurimman osan kilpailusta, jossa satoi rankasti. Billin Dale-veli oli myös autourheilija. Bill omisti Blue Thunder Racing -tallin vuonna 1984 Randy Lanierin ja Marty Hinzen kanssa. Bill osallistui viidesti Indianapolis 500 -kilpailuun ja hänen paras sijoituksensa oli 14. sija. Vuonna 1986 Bill tunnusti kiertäneensä veroja ja salakuljettaneensa marihuanaa Kolumbiasta Yhdysvaltoihin. Hänet tuomittiin 15 vuodeksi vankeuteen ja luovuttamaan seitsemän miljoonan dollarin omaisuutensa. == Lähteet == Luokka:Le Mansin 24 tunnin ajon voittajat Luokka:Yhdysvaltalaiset autourheilijat Luokka:Vuonna 1949 syntyneet Luokka:Vuonna 2021 kuolleet
Gyula Breyer

Gyula Breyer (30. huhtikuuta 1893 Budapest – 9. marraskuuta 1921) oli unkarilainen shakinpelaaja. Breyer oli shakin hypermodernin koulukunnan johtava pelaaja. Vuonna 1912 hän voitti Unkarin shakkimestaruuden Temesvárissa. Breyer on antanut nimensä muutamalla avausmuunnelmalle. Breyerin gambiitti (1.e4 e5 2.f4 exf4 3.Df3) kuningasgambiitissa kantaa hänen nimeään, kuten myös Breyerin muunnelma espanjalaisessa pelissä. Breyer kuoli Bratislavassa sydänkohtaukseen. Hänet haudattiin Bratislavan hautausmaalle, ja myöhemmin uudestaan Budapestiin. ==Aiheesta muualla== * Luokka:Unkarilaiset shakinpelaajat Luokka:Vuonna 1893 syntyneet Luokka:Vuonna 1921 kuolleet
Erik Lundin

Erik Lundin (2. heinäkuuta 1904 – 5. joulukuuta 1988) oli ruotsalainen shakinpelaaja. Lundin sai kansainvälisen mestarin arvonimen vuonna 1950 ja kunniasuurmestarin arvonimen vuonna 1983. Lundin edusti Ruotsia yhteensä yhdeksissä virallisissa shakkiolympialaisissa ja yksissä epävirallisissa. Hän voitti Pohjoismaiden mestaruuden kolmasti vuosina 1936, 1937 ja 1939 (yhdessä Gideon Ståhlbergin kanssa)http://www.shakki.net/shakkipeli/historia/pm.html. ==Lähteet== ==Aiheesta muualla== * Luokka:Ruotsalaiset shakinpelaajat Luokka:Vuonna 1904 syntyneet Luokka:Vuonna 1988 kuolleet Luokka:Shakin Pohjoismaiden-mestarit
Ernst Grünfeld

Ernst Franz Grünfeld (21. marraskuuta 1893 – 3. huhtikuuta 1962) oli itävaltalainen shakinpelaaja sekä kirjailija. Chessmetricsin mukaan Grünfeld oli yksi maailman parhaista pelaajista ensimmäisen maailmansodan jälkeen. Chessmetrics Player Profile: Ernst Grünfeld Grünfeld oli erikoistunut avausteoriaan. Hänen mukaansa on nimetty Grünfeldin puolustus. ==Lähteet== ==Aiheesta muualla== * Luokka:Itävaltalaiset shakinpelaajat Luokka:Itävaltalaiset kirjailijat Luokka:Shakkikirjailijat Luokka:Vuonna 1893 syntyneet Luokka:Vuonna 1962 kuolleet
Nivajoen voimalaitos 1

Nivajoen voimalaitos 1 () on Kuolan niemimaan länsiosan Nivajokeen vuosina 1950–1954 rakennettu vesivoimalaitos, jonka teho on 26 MW. Laitoksessa on kaksi vesiturbiinia. Laitos on Imandrajärvestä Vienanmereen laskevan Nivajoen kolmesta voimalaitoksesta ylin, pienin ja uusin. Se kuuluu TGK-1-voimayhtiölle. Nivajoki-1 - Nivajoki-2 - Nivajoki-3 luokka:Venäjän vesivoimalaitokset Luokka:Venäjän padot Luokka:Nivajoen vesistö